b'\n_START_ARTICLE_\nPaolo Guerrero\n_START_SECTION_\nKoondisekarj\xc3\xa4\xc3\xa4r\n_START_PARAGRAPH_\nDeb\xc3\xbc\xc3\xbcdi Peruu rahvuskoondises tegi Guerrero 9. oktoobril 2004 MM-i valikm\xc3\xa4ngus Boliivia vastu. Esimese v\xc3\xa4rava l\xc3\xb5i ta rahvuskoondises 17. novembril 2004 MM-i valikm\xc3\xa4ngus T\xc5\xa1iili vastu_NEWLINE_2007. aasta Copa Am\xc3\xa9rica esimeses alagrupim\xc3\xa4ngus 26. juunil l\xc3\xb5i ta v\xc3\xa4rava Uruguay vastu._NEWLINE_2011. aasta Copa Am\xc3\xa9rica esimeses alagrupim\xc3\xa4ngus 4. juulil l\xc3\xb5i ta v\xc3\xa4rava Uruguay vastu ja teises alagrupim\xc3\xa4ngus 8. juulil v\xc3\xa4rava Mehhiko vastu. Peruu j\xc3\xb5udis l\xc3\xb5puks poolfinaali, kus kaotati 19. juulil hilisemale meistrile Uruguayle. 23. juulil toimunud kolmanda koha m\xc3\xa4ngus alistas Peruu Venezuela ja Guerrero tegi k\xc3\xbcbaratriki. \xc3\x9chtlasi oli ta viie v\xc3\xa4ravaga turniiri suurim v\xc3\xa4ravak\xc3\xbctt._NEWLINE_2015. aasta Copa Am\xc3\xa9rica veerandfinaalis 25. juunil tegi Guerrero k\xc3\xbcbaratr\xc3\xbcki Boliivia vastu. Polfinaalis 29. juunil kaotas Peruu hilisemale meistrile T\xc5\xa1iilile. 3. juulil toimunud kolmanda koha kohtumises v\xc3\xb5itis Peruu 2:0 Paraguayd, Guerrero l\xc3\xb5i Peruu teise v\xc3\xa4rava. Ta oli nelja v\xc3\xa4ravaga T\xc5\xa1iili m\xc3\xa4ngija Eduardo Vargas k\xc3\xb5rval turniiri suurim v\xc3\xa4ravak\xc3\xbctt ning valiti lisaks turniiri s\xc3\xbcmboolsesse koosseisu._NEWLINE_2016. aasta Copa Am\xc3\xa9rica Centenario esimeses alagrupim\xc3\xa4ngus 4. juunil l\xc3\xb5i ta v\xc3\xa4rava Haiti vastu. Ta l\xc3\xb5i sellega oma koondisekarj\xc3\xa4\xc3\xa4ri 27. v\xc3\xa4rava ja t\xc3\xb5usis Peruu k\xc3\xb5igi aegade suurimaks v\xc3\xa4ravak\xc3\xbctiks._NEWLINE_2017. aasta oktoobris andis Guerrero dopinguproovi, millest leiti kokaiini tarvitamise j\xc3\xa4lgi. Algselt m\xc3\xa4\xc3\xa4rati talle aasta pikkune v\xc3\xb5istluskeeld, kuid FIFA apellatsioonikomisjon otsustas seda l\xc3\xbchendada poole aasta v\xc3\xb5rra. Maailma Antidopingu Agentuur (WADA) p\xc3\xb6\xc3\xb6rdus p\xc3\xa4rast seda Rahvusvaheline spordiarbitraa\xc5\xbei (CAS) poole ning CAS pikendas Guerrero karistust 14-kuuliseks. 2018. aasta mai l\xc3\xb5pus teatas \xc5\xa0veitsi \xc3\xbclemkohus, et Guerrerole m\xc3\xa4\xc3\xa4ratud karistus peatatakse, t\xc3\xa4nu millele sai ta m\xc3\xa4ngida 2018. aasta maailmameistriv\xc3\xb5istlustel._NEWLINE_2018. aasta maailmameistriv\xc3\xb5istluste viimases alagrupim\xc3\xa4ngus l\xc3\xb5i ta v\xc3\xa4rava Austraalia vastu. Peruu kogus kolme m\xc3\xa4nguga v\xc3\xb5idu ainult Austraalia vastu, millest ei piisanud edasip\xc3\xa4\xc3\xa4suks kaheksandikfinaali._NEWLINE_2019. aasta Copa Am\xc3\xa9rical valiti ta turniiri s\xc3\xbcmboolsesse koosseisu.'